ΓΡΑΠΤΗ ΕΡΩΤΗΣΗ E-0153/00

υποβολή: Alonso Puerta (GUE/NGL) προς την Επιτροπή

(31 Ιανουαρίου 2000)

Θέμα: Εμπόδια στην ελεύθερη οδική κυκλοφορία στα γαλλικά σύνορα

Οι εργοδοτικές οργανώσεις των γαλλικών οδικών μεταφορών πραγματοποίησαν, από τις 10 έως τις 12 Ιανουαρίου του 2000, αποκλεισμό των συνοριακών διαβάσεων προς την Ισπανία, την Ιταλία, τη Γερμανία και το Βέλγιο, καθώς και των λιμένων που συνδέουν τη Γαλλία με το Ηνωμένο Βασίλειο, διαμαρτυρόμενοι για το νόμο που καθιερώνει τις 35 ώρες εργασίας και για την αύξηση της τιμής του πετρελαίου κίνησης.

Λαμβάνονταςπόψη ότι ο Ιανουάριος είναι συνήθως ένας από τους μήνες με τη μεγαλύτερη εξαγωγική δραστηριότητα για τα ισπανικά οπωροκηπευτικά, των οποίων η αξία, όσον αφορά το τμήμα τους που μεταφέρεται μέσω του οδικού δικτύου,πολογίζεται σε 6 δισεκατομμύρια πεσέτες ημερησίως, αλλά και μπροστά στον κίνδυνο να προκληθεί εντός των επομένων ημερών, εξαιτίας του αποκλεισμού, μιαπερβολική αύξηση της προσφοράς με συνέπεια την καταβαράθρωση των τιμών στις ευρωπαϊκές αγορές,

ποιά μέτρα έχει λάβει, ή πρόκειται να λάβει η Επιτροπή ώστε να διασφαλίσει ότι, κατ' εφαρμογή των ισχυουσών διατάξεων, το γαλλικό κράτος θα αποζημιώσει τους εξαγωγείς και τους μεταφορείς για τις ζημίες πουπέστησαν και ότι οι αποζημιώσεις αυτές θα διεκπεραιωθούν με ταχύτητα, επάρκεια και αναλογία προς τις ζημίες που προξενήθηκαν;

ποιά νέα μέτρα θα μπορούσε να λάβει η Επιτροπή για να διασφαλισθεί στο μέλλον η αποκατάσταση της ελεύθερης κυκλοφορίας, σε περιπτώσεις παρόμοιες με αυτήν;

Απάντηση του κ. Bolkestein Εξ ονόματος της Επιτροπής

(16 Μαρτίου 2000)

Το αξιότιμο μέλος επέστησε την προσοχή της Επιτροπής στις σημαντικές οικονομικές συνέπειες που έχουν για τις κοινοτικές επιχειρήσεις του τομέα των οπωροκηπευτικών οι αποκλεισμοί που πραγματοποίησαν στα σύνορα οι γάλλοι μεταφορείς από τις 9 έως τις 12 Ιανουαρίου 2000.

Η Επιτροπή επιθυμεί εν προκειμένω ναπογραμμίσει ότι, προκειμένου να αποκατασταθεί το συντομότερο δυνατόν η ελεύθερη κυκλοφορία των εμπορευμάτων και, ως εκ τούτου, να περιοριστούν στο ελάχιστο οι ζημίες

των κοινοτικών οικονομικών φορέων, αποφάσισε να θέσει σε εφαρμογή τις διατάξεις που προβλέπει ο κανονισμός (ΕΚ) αριθ. 2679/98 του Συμβουλίου της 7ης Δεκεμβρίου 1998 για τη λειτουργία της εσωτερικής αγοράς σε σχέση με την ελεύθερη κυκλοφορία των εμπορευμάτων μεταξύ των κρατών μελών(1).

Για το λόγο αυτό, στις 10 Ιανουαρίου 2000,ποβλήθηκε στις γαλλικές αρχές αίτηση πληροφόρησης, δυνάμει του άρθρου 3 του εν λόγω κανονισμού. Η αίτηση αυτή καλούσε τις γαλλικές αρχές να πληροφορήσουν την Επιτροπή σχετικά με τα μέτρα που λήφθηκαν για την αποκατάσταση της ελεύθερης κυκλοφορίας των εμπορευμάτων.

Στην απάντησή τους της 12ης Ιανουαρίου 2000, οι γαλλικές αρχές ανακοίνωσαν στην Επιτροπή πληροφορίες σχετικά με το σύνολο των μέτρων που λήφθηκαν για την αποκατάσταση της εν λόγω ελεύθερης κυκλοφορίας. Οι αρχές αυτές διευκρίνισαν, επίσης, ότι ο γάλλοςπουργός Εσωτερικών, με σκοπό να διαφυλάξει τα ενδεχόμενα συμφέροντα τωνπηκόων κρατών μελών που θα μπορούσαν να είναι θύματα των οδικών αποκλεισμών, επέμεινε να ληφθούν μέτρα, από τουςπευθύνους για την τήρηση της δημόσιας τάξης, προκειμένου να μπορούν, αργότερα, να εξεταστούν ενδεχόμενες αιτήσεις για αποζημίωση.

Η Επιτροπή επιθυμεί ναπενθυμίσει, εν προκειμένω, ότι, σύμφωνα με το κοινοτικό δίκαιο, εναπόκειται πράγματι στα κράτη μέλη να εξασφαλίσουν την αποζημίωση των φορέων που ενδέχεται να έχουν θιγεί όσον αφορά τα δικαιώματά τους βάσει του άρθρου 28 (πρώην άρθρου 30) της συνθήκης ΕΚ.

(1) ΕΕ L 337 της 12.12.1998.